REPUBLIKA HRVATSKA

MEĐIMURSKA ŽUPANIJA

**UMJETNIČKA ŠKOLA MIROSLAV**

**MAGDALENIĆ ČAKOVEC**

Vladimira Nazora 14, Čakovec

KLASA: 400-02/24-01/02

URBROJ: 2109-50-24-2

Čakovec, 23.5.2024.

**OBRAZLOŽENJE I. IZMJENE FINANCIJSKOG PLANA ZA 2024. GODINU**

**TE PROJEKCIJA ZA 2025. I 2026. GODINU**

1. **Sažetak djelokruga rada proračunskog korisnika**

Umjetnička škola Miroslav Magdalenić Čakovec je javna ustanova koja obavlja djelatnost osnovnoškolskog glazbenog i baletnog obrazovanja sukladno Zakonu o odgoju i obrazovanju u osnovnoj i srednjoj školi te Zakonu o umjetničkom obrazovanju. Nastala je 1995. godine Odlukom Skupštine Međimurske županije i izdvajanjem Osnovne glazbene škole iz Otvorenog sveučilišta i njezinim preimenovanjem u Osnovnu umjetničku školu Čakovec.

Godine 2007. preimenovana je u Umjetničku školu Miroslav Magdalenić Čakovec.

Od 1998. godine počinje djelovati baletni studio koji je 2003. godine Odlukom ministra dobio odobrenje za rad kao Osnovna škola za klasični balet, ritmiku i suvremeni ples.

Od samih početaka Škola djeluje još i u Murskom Središću i Prelogu, a od školske godine 2007./08. počelo je s radom područno odjeljenje u Donjem Kraljevcu. Od školske 2008./09. godine otvoreno je područno odjeljenje u Orehovici, no od školske godine 2018./19., zbog neadekvatnih prostornih uvjeta, za učenike tog područnog odjeljenja se kompletna nastava organizira u matičnoj školi u Čakovcu.

Nakon iseljenja GP Stanorad iz dijela zgrade u Čakovcu, Grad Čakovec je isti dodijelio Školi pa od školske godine 2015./16. škola u Čakovcu djeluje na ukupnoj površini od oko 500 m2.

**Osnovnu glazbenu školu su ove školske godine upisala 267 učenika raspoređena u 38 razrednih odjela, a osnovnu baletnu školu 16 učenika raspoređenih u 4 razredna odjela. U školskoj 2023./24. godini je u prvi razred glazbene škole upisano 58 učenika. U narednom razdoblju planira se upisivanje u istim okvirima s obzirom da, zbog zabrane zapošljavanje, nismo u mogućnosti zaposliti nove kadrove.**

**Škola daje mogućnost učenja synthesizera kroz tečaj te ga ove školske godine polazi 6 učenika raspoređenih u 3 grupe. Osim toga, nudi i predškolske-početničke glazbene programe i predškolske-početničke baletne programe u koje je ove školske godine upisano 82 polaznika i rade u 10 grupa. Predškolski-početnički glazbeni i baletni programi izvode se u Čakovcu, a školske 2023./2024. godine i jedna grupa glazbene radionice u područnom odjelu Mursko Središće.**

Nastava se izvodi prema Nastavnom planu i programu predškolskog i osnovnog obrazovanja za glazbene i plesne škole koje je donijelo Ministarstvo znanosti i obrazovanja, prema Godišnjem planu i programu rada škole kao i Školskom kurikulumu.

Zbog specifičnosti škole, nastava nema organizacijske karakteristike kakve imaju obvezne osnovne škole, već se ona prilagođava polaznicima. Unatoč ovoj specifičnosti, nastava se odvija svakodnevno u petodnevnom radnom tjednu, u dvije smijene.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu,
* poticanjem učenika na izražavanje kreativnosti, talenata i sposobnosti kroz javne nastupe, produkcije, koncerte,
* poticanjem razvoja pozitivnih vrijednosti i natjecateljskog duha kroz razna natjecanja iz područja glazbe i plesa.

1. **Pregled financijskih sredstava po programima i aktivnostima, procjene i ishodište potrebnih sredstava za aktivnosti unutar programa.**

Pregled financijskih sredstava po programima/aktivnostima:

|  |  |  |  |  |  |
| --- | --- | --- | --- | --- | --- |
| Naziv programa /aktivnosti | Proračun 2023. | Plan  2024. | I. Izmjena plana 2024. | Projekcija 2025. | Projekcija 2026. |
| A102401-Materijalni  i financijski rashodi | 42.000,00 | 42.000,00 | 46.455,00 | 42.000,00 | 42.000,00 |
| A103512-Osnovne škole-rashodi za plaće i ostala materijalna prava | 823.678,96 | 866.446,00 | 1.034.588,00 | 873.488,00 | 875.138,00 |
| A103502-Programi školstva | 119.615,66 | 111.151,20 | 139.600,48 | 97.151,20 | 97.151,20 |
| Ukupno: | 985.294,62 | 1.019.597,20 | 1.220.643,48 | 1.012.639,20 | 1.014.289,20 |

**Obrazloženje posebnog dijela financijskog plana po programima i aktivnostima**

|  |
| --- |
| **PROGRAM:**  1024-Materijalni i financijski rashodi  **AKTIVNOST:**  A102401-Materijalni i financijski rashodi |
| **Opis programa i aktivnosti:**  Visinu sredstava za ovaj program određuje Grad Čakovec, financira se iz izvora 11-Opći prihodi i primici, a koriste se za pokriće rashoda za redovnu djelatnost škole, tj. za materijalne i financijske rashode. Navedeni rashodi obuhvaćaju troškove za zaposlene (službena putovanja i stručna usavršavanja), rashode za uredski materijal, materijal za čišćenje i higijenu, materijal za tekuće održavanje, sitni inventar, energiju (električna energija, plin), zatim rashode za usluge (telefon, pošta, tekuće i investicijsko održavanje, promidžba, komunalne usluge, zakupnine, računalne usluge, obvezni i preventivni zdravstveni pregledi, intelektualne usluge...), te bankarske usluge.  Rashodi za decentralizirane funkcije u 2024. godini planirani su u skladu s odobrenim limitima nadležnog proračuna, Grada Čakovca. Za čitavo razdoblje planiranja tj. 2024.-2026. godine, sredstva za ovaj program planirana su u istom iznosu od 42.000,00 eura, a prema izvršenju 2023. godine.  Pri izradi I. Izmjene financijskog plana korigiran je iznos sredstava za ovaj program u skladu s Odlukom Grada Čakovca o financiranju decentraliziranih funkcija osnovnih škola u 2024. godini,  kojom je UŠ Miroslav Magdalenić dodijeljeno 46.455,00 eura, odnosno za 4.455,00 eura više nego je planirano u izvornom planu te su za taj iznos uvećani materijalni rashodi. |
| **Zakonske i druge pravne osnove programa:**   * Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) * Zakon o umjetničkom obrazovanju (NN 130/11) * Zakon o ustanovama, (NN 76/93, 29/97, 47/99, 35/08, 127/19 i 151/22) * Zakon o proračunu, (NN 144/21) * Pravilnik o proračunskim klasifikacijama (NN 26/10, 120/13 i 1/20) * Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) * Zakon o fiskalnoj odgovornosti (NN 111/18 i 83/23) * Zakon o javnoj nabavi (NN 120/16 i 114/22) * Upute Ministarstva financija za izradu proračuna jedinica lokalne i područne (regionalne) samouprave za razdoblje 2024.-2026. (rujan 2023. godine) * Godišnji plan i program rada škole za šk. 2023./2024. godinu   - Školski kurikulum Umjetničke škole Miroslav Magdalenić Čakovec za šk. 2023./2024. godinu |
| **Ciljevi provedbe programa i aktivnosti u razdoblju 2024.-2026.**  Glavni cilj ovog programa jest osigurati obavljanje redovne djelatnosti škole kako bi se učenicima omogućila što kvalitetnija nastava. Najprije je planirano pokriće rashoda kao što su električna energija, plin, voda, komunalne usluge, telefon, pedagoška dokumentacija, nastavni materijali, a zatim ostalih rashoda prema prioritetima funkcioniranja škole. |

|  |
| --- |
| **PROGRAM:**  1035-Osnovne škole-rashodi za plaće i ostala materijalna prava  **AKTIVNOST:**  A103512-Osnovne škole-rashodi za plaće i ostala materijalna prava |
| **Opis programa i aktivnosti:**  Pretežiti dio sredstava planiranih ovim programom odnosi se na prihode iz državnog proračuna (Izvor 52-Ostale pomoći) kojima se financiraju rashodi za zaposlene (plaće i ostala materijalna prava), a koji čine 85% ukupnih prihoda škole. Prihodi za plaće u 2024. godini su planirani na osnovi ostvarenja tekuće godine te su uvećani za ugovoreno povećanje od 5% i za minuli rad. Plaće planirane u projekcijama za 2025. i 2026. godinu također su uvećane za 0,5% po navršenoj godini staža. Od ostalih rashoda za zaposlene planirana je isplata dara djeci na bazi 32 djece, božićnica i regres za 33 zaposlenika. Isplate jubilarnih nagrada ovise o broju zaposlenih koji navrše određene godine neprekinutog staža u javnim ustanovama potrebne za ugovorenu isplatu što je na taj način i planirano. Prijevoz na posao i s posla planiran je u okvirima ostvarenja prethodne godine.  Od početka 2015. godine mjesečno se obračunava i uplaćuje naknada za poticanje zapošljavanja osoba s invaliditetom. Naknada se utvrđuje temeljem broja zaposlenih, u propisanom postotku na minimalnu plaću pa je tako i planirana za razdoblje 2024.-2026. g.  I. Izmjenom plana za 2024. g. povećan je iznos prenesenog manjak iz 2023. godine za iznos od 955,12 eura, a nastao je zbog rashoda za materijalna prava nekih djelatnika ostvarenih u 12. mjesecu 2023. g. koja su isplaćena u siječnju 2024. g. kada je i uplaćen prihod za navedene rashode. Prihodi i rashodi iz državnog proračuna u 2024. g. uvećani su za 168.142,00 eura zbog izmjena Zakona o plaćama u državnoj službi i javnim službama te u skladu s time i Uredbe o nazivima radnih mjesta, uvjetima za raspored i koeficijentima za obračun plaće u javnim službama. |
| **Zakonske i druge pravne osnove programa:**   * Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) * Zakon o umjetničkom obrazovanju (NN 130/11) * Zakon o ustanovama, (NN 76/93, 29/97, 47/99, 35/08, 127/19 i 151/22) * Zakon o proračunu, (NN 144/21) * Pravilnik o proračunskim klasifikacijama (NN 26/10, 120/13 i 1/20) * Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) * Zakon o fiskalnoj odgovornosti (NN 111/18 i 83/23) * Zakon o plaćama u državnoj službi i javnim službama (NN 155/23) * Uredba o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) * Temeljni kolektivni ugovor za službenike i namještenike u javnim službama (NN 29/24) * Kolektivni ugovor za zaposlenike u osnovnoškolskim ustanovama (NN 51/18) |
| **Ciljevi provedbe programa i aktivnosti u razdoblju 2024.-2026.**  Cilj je osigurati plaće i naknade zaposlenima u skladu sa zakonskim propisima, a time i kontinuirano obavljanje nastavnog procesa, motiviranost djelatnika i poticanje učenika na što bolje rezultate u samoj nastavi te raznim natjecanjima i smotrama. |

|  |
| --- |
| **PROGRAM:**  1035- Programi školstva  **AKTIVNOST:**  A103502-Programi školstva |
| **Opis programa:**  U ovaj program su uključena sredstva osnivača (Izvor 11-Opći prihodi i primici) za financiranje tehničke podrške i rada dječjeg foruma koji su za cijelo razdoblje 2024.-2026. planirani na razini ostvarenja 2023. godine. Tehničkom podrškom školi je omogućeno plaćanje stručnjaka za razne potrebe vezane uz internet i računalnu opremu, a sredstva za rad dječjeg foruma koriste se za nabavu uredskog materijala potrebnog za rad foruma. Sastavni dio ovog programa su i vlastiti prihodi koje čini kamata banke po poslovnom računu (Izvor 31-Vlastiti prihodi), planirani su u iznosu od 30,00 eura za svaku godinu planiranja, a koristi se za financiranje dijela rashoda za usluge platnog prometa. Pretežiti udio u ovom programu čine prihodi od participacija – Izvor 43-Prihodi za posebne namjene (osnovna glazbena škola, osnovna baletna škola, tečaj synthesizera, predškolski-početnički glazbeni programi i predškolski-početnički baletni programi). Planirani su u iznosu od 95.000,00 eura u planu za 2024. godinu, a isto tako i u projekcijama za 2025. i 2026, godinu. Iznos je povećan u odnosu na ostvarenje 2023. godine, budući da su od školske 2023./2024. godine nove cijene participacija. Prihodi od participacija koriste se za investicijsko održavanja zgrade, nabavu instrumentarija škole kao i uredskog i školskog namještaja. Također se koriste i za troškove najma koji se plaća OŠ Prelog, Općini Donji Kraljevec te Gradu Mursko Središće, dvorane za baletnu školu te najma Centra za kulturu radi održavanja koncerata. Ovi prihodi koriste se i za troškove intelektualnih usluga odnosno naknade za rad učiteljima koji održavaju nastavu tečaja synthesizera, te predškolskih-početničkih glazbenih i baletnih programa, ali i druge troškove vezane uz redovno poslovanje škole. Trošenje ovih namjenskih sredstva regulirano je Pravilnikom o participaciji za umjetničko obrazovanje.  I. Izmjenom financijskog plana za 2024. g. uvećani su prihodi iz Izvora 11 za 0,20 eura zbog zaokruživanja iznosa za tehničku podršku na 166,00 eura mjesečno. Povećani su i vlastiti prihodi (Izvor 31) koje čini kamata banke, za 30,00 eura, a isto tako i rashodi usluga platnog prometa koji se djelomično financiraju iz navedenog prihoda. Korigiran je i preneseni višak iz 2023. godine ostvaren iz Izvora 43. Uvećan je za 28.418,48 eura jer u 2023. godini dio nabava nije realiziran. Za taj iznos uvećani su materijalni rashodi i rashodi za nabavu nefinancijske imovine. |
| **Zakonske i druge pravne osnove programa:**   * Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) * Zakon o umjetničkom obrazovanju (NN 130/11) * Zakon o ustanovama, (NN 76/93, 29/97, 47/99, 35/08, 127/19 i 151/22) * Zakon o proračunu, (NN 144/21) * Pravilnik o proračunskim klasifikacijama (NN 26/10, 120/13 i 1/20) * Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) * Zakon o fiskalnoj odgovornosti (NN 111/18 i 83/23) * Zakon o javnoj nabavi (NN 120/16 i 114/22) * Upute Ministarstva financija za izradu proračuna jedinica lokalne i područne (regionalne) samouprave za razdoblje 2024.-2026. (rujan 2023. godine) * Pravilnik o participaciji za umjetničko obrazovanje učenika Umjetničke škole Miroslav Magdalenić Čakovec * Godišnji plan i program rada škole za šk. 2023./2024. godinu   - Školski kurikulum Umjetničke škole Miroslav Magdalenić Čakovec za šk. 2023./2024. godinu |
| **Ciljevi provedbe programa i aktivnosti u razdoblju 2024.-2026.**  Cilj je unapređenje programa rada škole te omogućiti kvalitetno obrazovanje učenika, poticati ih na izražavanje kreativnosti, talenta i sposobnosti kroz javne nastupe, produkcije, koncerte, kao i poticanje razvoja pozitivnih vrijednosti i natjecateljskog duha kroz razna natjecanja iz područja glazbe i plesa. Cilj je povećati broj sudjelovanja na natjecanjima uz što bolje rezultate, povećati broj koncerata i produkcija. Zadržati postojeći broj upisa u prve razrede redovnih programa i povećati broj upisa u predškolske programe radi što većeg broja potencijalnih kandidata za redovne programe. |

**Obrazloženje općeg dijela financijskog plana za 2024.—2026.**

Ukupni prihodi za 2024. godinu planirani su u iznosu od 1.006.562,81 eura, a ukupni rashodi 1.019.597,20 eura. Razlika rashoda u iznosu od 12.944,39 eura planira se pokriti iz prenesenog viška prihoda iz 2023. godine.

Višak sredstava iz prethodnih godina koji će se prenijeti u 2024. godinu procjenjuje se u iznosu od 12.944,39 eura, a sastoji se od viška prihoda ostvarenih iz Izvora 43-prihodi po posebnim propisima u iznosu od 14.000,00 eura te manjka prihoda ostvarenog iz Izvora 52-ostale pomoći u iznosu od 1.055,61 eura. Manjak prihoda iz državnog proračuna odnosi se na metodološki manjak, obuhvaća materijalna prava za koja se rashod priznaje u prosincu 2023., a prihod će biti uplaćen u siječnju 2024. godine. Višak sredstava od sufinanciranja planira se utrošiti u 2024. godini za potrebno investicijsko održavanja i za nabavku dugotrajne nefinancijske imovine (namještaja, glazbenih instrumenata, opreme za ostale namjene). Prihodi planirani u projekcijama za 2025. i 2026. godinu jednaki su rashodima za navedene godine.

I. Izmjenom financijskog plana za 2024. g., ukupni prihodi su povećani za 173.582,92 eura, a ukupni rashodi za 201.046,28 eura. Ukupni preneseni višak iznosi 40.407,75 eura, a sastoji se prenesenog manjka iz državnog proračuna koji je povećan za 955,12 eura u odnosu na izvorni plan te prenesenog višak iz izvora 43-prihodi za posebne namjene koji je povećan za 28.418,48 eura.

1. **Pokazatelji rezultata i uspješnosti programa i aktivnosti UŠ Miroslav Magdalenić Čakovec**

**Osnovnu glazbenu školu su ove školske godine upisala 267 učenika raspoređena u 38 razrednih odjela, a osnovnu baletnu školu 16 učenika raspoređenih u 4 razredna odjela. U školskoj 2023./24. godini je u prvi razred glazbene škole upisano 58 učenika.**

**Škola daje mogućnost učenja synthesizera kroz tečaj te ga ove školske godine polazi 6 učenika raspoređenih u 3 grupe. Osim toga, nudi i predškolske-početničke glazbene programe i predškolske-početničke baletne programe u koje je ove školske godine upisano 82 polaznika i rade u 10 grupa. Predškolski-početnički glazbeni i baletni programi izvode se u Čakovcu, a školske 2023./2024. godine i jedna grupa glazbene radionice u područnom odjelu Mursko Središće.**

**Broj upisanih učenika je u okviru prethodne godine što osigurava odgovarajući broj potencijalnih kandidata za redovne programe osnovne glazbene i baletne škole u naredim razdobljima.**

- ostvareno je redovno odvijanje nastavnog procesa

* učenici su uspješno završili nastavnu godinu
* održano je 6 većih koncerata te jedna baletna predstava, ali i odjelne produkcije i produkcije po klasama
* Škola je bila domaćin „19.međunarodnog gudačkog natjecanja Rudolf Matz“ 11.-14.4.'23. u sklopu kojeg su održana još dva koncerta
* Učenici su sudjelovali na međunarodnom natjecanju MLADI PADOVEC u Novom Marofu te je devetero učenika osvojilo prvu nagradu (1 klavir, 1 flauta, 2 trube, 2 saksofona, 1 klarinet i 2 gitare), petero učenika drugu (3 klavira, 1 klarinet, 1 tambure) te petero treću nagradu (2 klavira, 2 flaute, 1 tambure).
* Tri polaznice baleta sudjelovale su na TREPS SUSRETU PLESNIH SKUPINA HRVATSKE gdje su osvojile titulu najbolje koreografije klasičnog baleta.
* Učenici su sudjelovali i na međunarodnom natjecanju WOODWIND & BRASS u Varaždinu te je jedan učenik osvojio prvu nagradu (saksofon), a dvoje je osvojilo drugu nagradu (truba).
* Na međunarodnom online natjecanju PICCOLO PIANO TALENTS jedan je učenik osvojio prvu nagradu (klavir).
* Na međunarodnom natjecanju u Kastavu UNA CORDA, osvojeno je jedno zlatno i jedno srebrno priznanje (klaviri).
* Učenici su sudjelovali i bili nagrađeni na međunarodnom online natjecanju 14th WORLD OPEN PIANO COMPETITION, s prvom i drugom nagradom (klavir).
* zaposlenici su se stručno usavršavali na seminarima, stručnim aktivima i drugim oblicima edukacije,
* škola se opremila novim uredskim namještajem i glazbenom opremom.

Predsjednik ŠO

Vjeran Vidović, prof.